**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยวิสามัญ สมัยที่ 1 ประจำปี พ.ศ. 2561**

## วันศุกร์ที่ 28 กันยายน พ.ศ. 2561

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุม จำนวน 21 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุชาติ | ตรงกลาง | ประธานสภา อบต. หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต. หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางสาวมรกต | ดอนกระโทก | สมาชิกสภา อบต. หมู่ที่ 3 | มรกต | ดอนกระโทก |
| 8 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 9 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 1011 | นายทศพลนายชนะ | ศิริวงค์แก้วดอนรี | สมาชิกสภา อบต. หมู่ที่ 5สมาชิกสภา อบต. หมู่ที่ 6 | ทศพลชนะ | ศิริวงค์แก้วดอนรี |
| 12 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 13 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 14 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 15 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 16 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 17 | นางชะม้าย | ศรีเกาะ | สมาชิกสภา อบต. หมู่ที่ 11 | ชะม้าย | ศรีเกาะ |
| 18 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 19 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 20 | นายสมเด็จ | ชัยสูงเนิน | สมาชิกสภา อบต. หมู่ที่ 12 | สมเด็จ | ชัยสูงเนิน |
| 21 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุม จำนวน 4 คน

|  |  |  |
| --- | --- | --- |
| ลำดับที่ | ชื่อ-สกุล | ตำแหน่ง |
| 1 | นายเอนก | พวงพิมาย | สมาชิกสภา อบต. หมู่ที่ 4 |

#  2 นายรุ้ง เจือกระโทก สมาชิกสภา อบต. หมู่ที่ 5

 3 นายอาทิตย์ มากมูล สมาชิกสภา อบต. หมู่ที่ 6

 4 นายวัชระ มูลกระโทก สมาชิกสภา อบต. หมู่ที่ 9

ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 9 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายนิติเศรษฐ์ | สงมะเริง | เลขานุการนายกฯ | นิติเศรษฐ์ | สงมะเริง |
| 5 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 6 | นางสุกัญญา | ทองเหลือง | ผู้อำนวยการกองคลัง | สุกัญญา | ทองเหลือง |
| 7 | นางสาวจารุณีย์ | เดชา | หัวหน้าสำนักปลัด  | จารุณีย์ | เดชา |
| 8 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 9 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |

เริ่มประชุมเวลา 09.030 น.

เมื่อสมาชิกสภา อบต.หนองตะไก้มาถึงที่ประชุมโดยพร้อมเพรียงกันแล้ว เลขานุการสภา อบต. จึงเรียกให้สมาชิกสภาอบต. เข้าห้องประชุม และเชิญประธานสภาฯ จุดเทียน ธูป สวดมนต์และเปิดการประชุมสภา อบต. สมัยวิสามัญ สมัยที่ 1 ประจำปี พ.ศ. 2561

|  |  |
| --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
| ประธานสภาฯ(นายสุชาติ ตรงกลาง) | :สวัสดีครับท่านนายกอบต.ฯ สมาชิกสภาอบต.ฯ หัวหน้าส่วนราชการและผู้เข้าร่วมประชุมทุกท่าน ผมขอเปิดประชุมสภา อบต.หนองตะไก้ ซึ่งวันนี้เป็นการประชุมสภา สมัยวิสามัญ สมัยที่ 1ประจำปี พ.ศ. 2561 |
|  | **1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้ สมัยวิสามัญ สมัยที่ 1 ประจำปี พ.ศ. 2561****ประกาศองค์การบริหารส่วนตำบลหนองตะไก้** เรื่อง เรียกประชุมสภาองค์การบริหารส่วนตำบลหนองตะไก้**สมัยวิสามัญ สมัยที่ 1 ประจำปี พ.ศ. 2561** ด้วยสภาองค์การบริหารส่วนตำบลหนองตะไก้ ได้ขออนุญาตอำเภอหนองบุญมากขอเปิดประชุมสภาองค์การบริหารส่วนตำบล สมัยวิสามัญ สมัยที่ 1 ประจำปี พ.ศ. 2561 มีกำหนด 15 วัน ระหว่างวันที่ 15 – 30 กันยายน 2561 เนื่องจากมีญัตติที่จะขอความเห็นชอบจากสภาองค์การบริหารส่วนตำบลหนองตะไก้ และอำเภอหนองบุญมากได้อนุญาตให้เปิดประชุมดังกล่าวได้ดังนั้น อาศัยอำนาจตามมาตรา ๕๔ วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ จึงเรียกประชุมสภาองค์การบริหารส่วนตำบลหนองตะไก้ สมัยวิสามัญ สมัยที่ ๑ ประจำปี พ.ศ. ๒๕61มีกำหนด 15 วัน ระหว่างวันที่ 15 – 30 กันยายน 2561 ณ ห้องประชุมองค์การบริหารส่วนตำบลหนองตะไก้ประกาศ ณ วันที่ 4 เดือน กันยายน พ.ศ. 2561สุชาติ ตรงกลาง(นายสุชาติ ตรงกลาง)ประธานสภาองค์การบริหารส่วนตำบลหนองตะไก้ |
|  |  |
| **ระเบียบวาระที่ 2** | รับรองรายงานการประชุม |
|  | **: การรับรองรายงานการประชุมสภา อบต. สมัยสามัญ สมัยที่ 3 ประจำปี พ.ศ. 2561 ครั้งที่ 2 เมื่อวันที่ 15 สิงหาคม 2561** |
| ประธานสภาฯ(นายสุชาติ ตรงกลาง) | : การรับรองรายงานการประชุมในวันนี้ จะรับรองรายงานการประชุมสภา สมัยสามัญสมัยที่ 3 ประจำปี พ.ศ. 2561ครั้งที่ 2 เมื่อวันที่15สิงหาคม 2561 |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยสามัญ สมัยที่ 3 ประจำปี พ.ศ. 2561 ครั้งที่ 2 เมื่อวันที่ 15 สิงหาคม 2561 รายงานต่อที่ประชุมฯ  |
| เลขานุการสภาฯ(นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ  |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้ามีขอเชิญครับ |
| สมาชิกสภา อบต.หมู่ที่ 7 (นายสิรภพ ดอนกระโทก) | : เรียนท่านประธานสภาองค์การบริหารส่วนตำบลหนองตะไก้ขอแก้ไข หน้า 2 **ข้อความเดิม**“นายพิเชฎฐ์ พริ้งกระโทก ตำแหน่ง **นายช่างโยธาอาวุโส**”**แก้ไขเป็น**“นายพิเชฎฐ์ พริ้งกระโทก ตำแหน่ง **เจ้าพนักงานป้องกันและบรรเทาสาธารณภัย**” |
| ประธานสภาฯ(นายสุชาติ ตรงกลาง) | : สมาชิกสภา อบต.ท่านใดเห็นชอบให้แก้ไขข้อความในรายงานประชุมสภาฯ สมัยสามัญ สมัยที่ 3 ประจำปี พ.ศ. 2561ครั้งที่ 2 เมื่อวันที่15สิงหาคม 2561 ตามที่นายสิรภพ ดอนกระโทก สมาชิกสภา อบต.หมู่ที่ 7 ขอแก้ไข โปรดยกมือครับ |
| **มติที่ประชุม** | : เห็นชอบ 19 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 4 คน คือ 1.นายเอนก พวงพิมาย สมาชิกสภา อบต.หมู่ที่ 4 2.นายรุ้ง เจือกระโทก สมาชิกสภา อบต.หมู่ที่ 5 3.นายอาทิตย์ มากมูล สมาชิกสภา อบต.หมู่ที่ 6 4.นายวัชระ มูลกระโทก สมาชิกสภา อบต.หมู่ที่ 9  |
| สมาชิกสภา อบต.หมู่ที่ 1 (นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ขอแก้ไข หน้า 3 บรรทัดที่ 22ข้อความเดิม “แต่ในเมื่อเราได้รับหลักการ เวลา 14.**00** น. เราก็ต้องรับยื่นคำแปรญัตติในวันที่ 7 สิงหาคม 2561 เวลา **14.00-16.30** น.” แก้ไขเป็น “แต่ในเมื่อเราได้รับหลักการ เวลา **14.30** น. เราก็ต้องยื่นคำแปรญัตติในวันที่ 7 สิงหาคม 2561 เวลา **14.30-16.30** น.”: ขอแก้ไข หน้า 5 บรรทัดที่ 15 **ข้อความเดิม** “ท่านสมาชิกสภา อบต. ท่านใด**ที่เห็นควรให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2562ขององค์การบริหารส่วนตำบลหนองตะไก้ที่เสนอโดยนายกองค์การบริหารส่วนตำบลหนองตะไก้**”**แก้ไขเป็น**“สมาชิกสภา อบต.ท่านใด**เห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.2562 โดยให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2562**”: ขอแก้ไข หน้า 9 บรรทัดที่ 26 **ข้อความเดิม**“เรียน ท่านประธานสภาฯ และ**สมาชิก**องค์การบริหารส่วนตำบลหนองตะไก้”**แก้ไขเป็น**“**สมาชิกสภา**องค์การบริหารส่วนตำบลหนองตะไก้”: ขอแก้ไข หน้า 9 บรรทัดที่ 27 **ข้อความเดิม**“รถบรรทุกน้ำดับเพลิงแบบ**เอนกประสงค์**” **แก้ไขเป็น** “รถบรรทุกน้ำดับเพลิงแบบ**อเนกประสงค์**”: ขอแก้ไข หน้า 10 บรรทัดที่ 15 **ข้อความเดิม** “**เราจะดำเนินการให้แล้วเสร็จภายในสิ้นเดือนสิงหาคม อย่างช้าไม่เกินกลางเดือนกันยายน**”**แก้ไขเป็น**“**เราจะดำเนินการให้แล้วเสร็จโดยเร็ว**”: ขอแก้ไข หน้า 10 บรรทัดที่ 36 **ข้อความเดิม** “ได้มี**ชาวบ้าน**ฝากมาถามว่า” **แก้ไขเป็น** “ได้มี**ประชาชน**ฝากมาถามว่า”: ขอแก้ไข หน้า 10 บรรทัดที่ 40 **ข้อความเดิม**“ฝากท่านผู้บริหารช่วยพิจารณาด้วยว่าถ้าเราซื้อมาแล้วไม่สามารถใช้งานได้อย่างคุ้มค่าและไม่เกิดประโยชน์ เราก็ไม่สมควรซื้อ **เราตกไปก็ได้เพราะถ้าเราไม่ซื้อเงินก็จะตกไปเป็นเงินสะสมอยู่แล้ว**”**แก้ไขเป็น**“ฝากท่านผู้บริหารช่วยพิจารณาด้วยว่าถ้าเราซื้อมาแล้วไม่สามารถใช้งานได้อย่างคุ้มค่าและไม่เกิดประโยชน์ เราก็ไม่สมควรซื้อ **เราก็ปล่อยให้งบประมาณตกไปเป็นเงินสะสมก็ได้**”: ขอแก้ไข หน้า 12 บรรทัดที่ 17 **ข้อความเดิม** “เราอยู่คนละองค์กร**ไหมค่ะ**” **แก้ไขเป็น**“ เราอยู่คนละองค์กร**หรือเปล่า**”: ขอแก้ไข หน้า 12 บรรทัดที่ 20 **ข้อความเดิม** “เวลามี**ชาวบ้าน**มาติดต่อราชการการให้บริการของพนักงานพูดจาก็ขอให้พูดกับ**ชาวบ้าน**ดีๆหน่อย และเรื่องการมาทำงานของพนักงานมี**ชาวบ้าน**ฝากมาถามว่า อบต. เขามาทำงานกันกี่โมง **ชาวบ้าน**มาติดต่อตอน **2 โมงเช้า** ก็ไม่เจอใคร บางทีมา**บ่าย 2 โมง** ก็ไม่เจอ จะไปไหนก็ต้องแจ้งไว้ด้วยว่าไปไหน เวลาราชการ **08.00 น. – 16.00** น.” **แก้ไขเป็น** “เวลามี**ประชาชน**มาติดต่อราชการการให้บริการของพนักงานพูดจาก็ขอให้พูดกับ**ประชาชน**ดีๆหน่อย และเรื่องการมาทำงานของพนักงานมี**ประชาชน**ฝากมาถามว่า อบต. เขามาทำงานกันกี่โมง ประชาชนมาติดต่อตอน **08.00 น.** ก็ไม่เจอใคร บางทีมา **14.00 น.**ก็ไม่เจอ จะไปไหนก็ต้องแจ้งไว้ด้วยว่าไปไหน เวลาราชการ **08.30 น. – 16.30 น.**”:ขอแก้ไข หน้า 13 บรรทัดที่ 33 **ข้อความเดิม** “เรียน ท่านประธานสภาฯ และสมาชิกองค์การบริหารส่วนตำบลหนองตะไก้”**แก้ไขเป็น**“เรียน ท่านประธานสภาฯขอตัด และสมาชิกองค์การบริหารส่วนตำบลหนองตะไก้ ออก”: ขอแก้ไข หน้า 13 บรรทัดที่ 37 **ข้อความเดิม** “ศูนย์พัฒนาเด็กเล็กคือศูนย์รับฝากเด็กตั้งแต่ 2 ขวบครึ่ง ถึง 5 ขวบ เราไม่ได้อยู่ใน พรบ.การศึกษา พ.ศ.2542”**แก้ไขเป็น**“ศูนย์พัฒนาเด็กเล็กคือศูนย์รับฝากเด็กตั้งแต่ 2 ขวบครึ่ง ถึง 5 ขวบ ขอตัดข้อความ เราไม่ได้อยู่ใน พรบ.การศึกษา พ.ศ.2542ออก เพราะศูนย์พัฒนาเด็กเล็กอยู่ใน พรบ.การศึกษา พ.ศ.2542มาตรา 4 เกี่ยวกับสถานศึกษา คำว่าสถานศึกษาจะไปตรงกับ มาตรา 18 การจัดการศึกษาปฐมวัยและการศึกษาขั้นพื้นฐานให้จัดในสถานศึกษาดังต่อไปนี้(๑) สถานพัฒนาเด็กปฐมวัย ได้แก่ ศูนย์เด็กเล็ก ศูนย์พัฒนาเด็กเล็ก ศูนย์พัฒนาเด็กก่อนเกณฑ์ของสถาบันศาสนา ศูนย์บริการช่วยเหลือระยะแรกเริ่มของเด็กพิการและเด็กซึ่งมีความต้องการพิเศษหรือสถานพัฒนาเด็กปฐมวัยที่เรียกชื่ออย่างอื่นและมาตรา ๔๑ องค์กรปกครองส่วนท้องถิ่นมีสิทธิจัดการศึกษาในระดับใดระดับหนึ่งหรือทุกระดับตามความพร้อม ความเหมาะสมและความต้องการภายในท้องถิ่น เราสามารถจัดการศึกษาของศูนย์พัฒนาเด็กเล็กได้ แต่เรายังไม่สามารถจัดการศึกษาของอนุบาลได้ อยู่ใน พรบ.การศึกษา พ.ศ.2542 แต่เป็นหลักสูตรที่กรมส่งเสริมการปกครองท้องถิ่นส่งมา ไม่ใช่หลักสูตรของ สพฐ.” |
| ประธานสภาฯ(นายสุชาติ ตรงกลาง) | : สมาชิกสภา อบต.ท่านใดเห็นชอบให้แก้ไขข้อความในรายงานประชุมสภาฯ สมัยสามัญ สมัยที่ 3 ประจำปี พ.ศ. 2561ครั้งที่ 2 เมื่อวันที่15สิงหาคม 2561 ตามที่นายสุรพงษ์ ดื่มพุทรา สมาชิกสภา อบต.หมู่ที่ 1 ขอแก้ไข โปรดยกมือครับ |
| **มติที่ประชุม** | : เห็นชอบ 19 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 4 คน คือ 1.นายเอนก พวงพิมาย สมาชิกสภา อบต.หมู่ที่ 4 2.นายรุ้ง เจือกระโทก สมาชิกสภา อบต.หมู่ที่ 5 3.นายอาทิตย์ มากมูล สมาชิกสภา อบต.หมู่ที่ 6 4.นายวัชระ มูลกระโทก สมาชิกสภา อบต.หมู่ที่ 9  |
| ประธานสภาฯ(นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ:สมาชิกสภา อบต. ท่านใดเห็นควรรับรองรายงานการประชุมสภาสมัยสามัญ สมัยที่ 3 ประจำปี พ.ศ. 2561 ครั้งที่ 2 เมื่อวันที่ 15 สิงหาคม 2561 โปรดยกมือครับ |
| **มติที่ประชุม** | : เห็นชอบ 19 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 4 คน คือ 1.นายเอนก พวงพิมาย สมาชิกสภา อบต.หมู่ที่ 4 2.นายรุ้ง เจือกระโทก สมาชิกสภา อบต.หมู่ที่ 5 3.นายอาทิตย์ มากมูล สมาชิกสภา อบต.หมู่ที่ 6 4.นายวัชระ มูลกระโทก สมาชิกสภา อบต.หมู่ที่ 9  |
| **ระเบียบวาระที่ 3** | กระทู้ถาม (ไม่มี) |
| **ระเบียบวาระที่ 4** | เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว(ไม่มี) |
| **ระเบียบวาระที่ 5** | **เรื่องที่เสนอใหม่** |
|  | **5.1ขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2561 หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์** |
| ประธานสภาฯ(นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้ขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2561 หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์: ต่อไป ขอเชิญนายกฯ ชี้แจงรายละเอียดการขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2561 หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์ขอเชิญท่านนายกฯ  |
| นายกอบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ด้วยระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547หมวด 5 การกันเงิน ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างยังมิได้ก่อหนี้ผูกพันแต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี ตามข้อบัญญัติงบประมาณรายจ่ายประจำปีงบประมาณ พ.ศ. 2561 งบลงทุน แผนงานการรักษาความสงบภายใน หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์ตั้งไว้ 3,500,000 บาท เพื่อจ่ายเป็นค่าจัดซื้อรถบรรทุกน้ำแบบเอนกประสงค์  เครื่องยนต์ดีเซล  ขนาด 6 สูบ 4 จังหวะ (G.V.W.)  ไม่น้อยกว่า 15,000 กิโลกรัม  บรรจุน้ำไม่น้อยกว่า 8,000 ลิตร ตั้งตามราคาท้องตลาด เนื่องจากไม่ได้กำหนดอยู่ในบัญชีราคามาตรฐานครุภัณฑ์บรรจุในแผนพัฒนาท้องถิ่นสี่ปี(พ.ศ.2561-2564) เปลี่ยนแปลงฉบับที่ 1 หน้า 8 ลำดับที่ 2ในขณะนี้ได้ประกาศประกวดราคาอิเล็กทรอนิกส์ เมื่อวันที่ 21 กันยายน 2561 ซึ่งอยู่ในช่วงประกาศงาน ไม่สามารถแล้วเสร็จให้ทันปีงบประมาณ พ.ศ.2561 ได้ ดังนั้นจึงขออนุมัติกันเงินไว้เบิกตัดปี ประจำปีงบประมาณ พ.ศ. 2561 (กรณีไม่ก่อหนี้ผูกพัน)  ฉะนั้น คณะผู้บริหารจึงได้ขอเสนอญัตติกันเงิน จำนวน 1 โครงการ เป็นเงิน 3,500,000 บาท: จึงนำเสนอที่ประชุมสภา อบต. หนองตะไก้ เพื่อพิจารณาอนุมัติ |
| ประธานสภาฯ(นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดการขออนุมัติกันเงินกรณีไม่ก่อหนี้ผูกพัน ปีงบประมาณ พ.ศ.2561 หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์ต่อที่ประชุมฯ ไปแล้วนั้น มีท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นหรือไม่  |
| สมาชิกสภา อบต. หมู่ที่ 7 (นายสิรภพ ดอนกระโทก) | : เรียนท่านประธานสภาองค์การบริหารส่วนตำบลหนองตะไก้ขอสอบถามว่าในการจัดซื้อรถบรรทุกน้ำดับเพลิงแบบอเนกประสงค์รวมถึงอุปกรณ์เกี่ยวกับรถดับเพลิงครบเลยใช่หรือเปล่า  |
| นายก อบต.(นายสุรทินวัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ การจัดซื้อรถบรรทุกน้ำดับเพลิงแบบอเนกประสงค์ก็จะรวมถึงอุปกรณ์เกี่ยวกับรถดับเพลิงทุกอย่าง |
| ประธานสภาฯ(นายสุชาติ ตรงกลาง) | : ท่านสมาชิกสภา อบต. ท่านใดจะสอบถามหรือมีความเห็นเป็นอย่างอื่นอีกหรือไม่ ถ้าไม่มีผมจะขอมติ : ท่านสมาชิกสภา อบต. ท่านใดเห็นควรกันเงินกรณีไม่ก่อหนี้ผูกพัน ปีงบประมาณ พ.ศ.2561 หมวดค่าครุภัณฑ์ ประเภทครุภัณฑ์ยานพาหนะและขนส่ง รายการ จัดซื้อรถบรรทุกน้ำดับเพลิงแบบอเนกประสงค์จำนวนเงิน 3,500,000 บาท ตามที่ท่านนายก อบต.ฯ ได้ขออนุมัติกันเงินต่อที่ประชุมสภาฯ ขอให้ยกมือครับ |
| **มติที่ประชุม** | :เห็นชอบ 19 เสียง งดออกเสียง 1 เสียง 1.นายสุชาติ ตรงกลาง ประธานสภาฯลาประชุม 4 คน คือ 1.นายเอนกพวงพิมาย สมาชิกสภาอบต.หมู่ที่ 4 2.นายรุ้ง เจือกระโทกสมาชิกสภาอบต.หมู่ที่ 5 3.นายอาทิตย์ มากมูล สมาชิกสภาอบต.หมู่ที่ 6 4.นายวัชระ มูลกระโทกสมาชิกสภาอบต.หมู่ที่ 9  |
| **ระเบียบวาระที่ 6** | **เรื่องอื่นๆ** |
| ประธานสภาฯ(นายสุชาติ ตรงกลาง) | :ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภาอบต. หมู่ที่ 1(นายสุรพงษ์ ดื่มพุทรา) | :เรียนท่านประธานสภาองค์การบริหารส่วนตำบลหนองตะไก้ผมมีเรื่องที่จะขอสอบถามอยู่ 2 เรื่อง เรื่องที่ 1 เรื่องแผนดำเนินงานขององค์การบริหารส่วนตำบลหนองตะไก้ ประจำปีงบประมาณ พ.ศ.2562 แผนดำเนินงานเป็นตัวชี้วัดมาตรฐานขององค์การบริหารส่วนตำบลว่ามีประสิทธิภาพมากน้อยแค่ไหน ในที่ประชุมคณะกรรมการพัฒนาองค์การบริหารส่วนตำบลหนองตะไก้ ได้มีข้อสงสัยกันว่าแผนดำเนินงานของบางโครงการทำไมถึงใช้ระยะเวลาดำเนินงานมากเกินไป ยกตัวอย่างเช่น โครงการค่ายคุณธรรมจริยธรรม ระบุในแผนดำเนินงานไว้ 4 เดือน มันใช้ระยะเวลาในการดำเนินงานมากเกินไปหรือเปล่า เพราะในปีงบประมาณ 2561 ได้ไปปฏิบัติธรรมมาแล้วใช้เวลา 3 วัน เท่านั้นเอง แต่ในปีงบประมาณ 2562 ได้ระบุไว้ถึง 4 เดือน เราควรจะกำหนดแค่เดือนเดียวก็น่าจะดำเนินการเสร็จแล้ว เพราะมันแสดงให้เห็นว่าองค์การบริหารส่วนตำบลของเราทำงานมีประสิทธิภาพแค่ไหนเจ้าหน้าที่ควรจะทำงานให้มีประสิทธิภาพมากกว่านี้: เรื่องที่ 2 เรื่อง พนักงาน องค์การบริหารส่วนตำบลได้รับการบรรจุพนักงานส่วนตำบลมา 1 ตำแหน่ง คือ นักวิชาการศึกษา และได้ผ่านการทดลองงาน 6 เดือนแล้ว แต่ในการทำงานของเขารู้สึกว่าจะมีปัญหาเยอะ ผมขอฝากเรื่องงานการทำงานของเขาด้วย เราควรจะมีการพูดคุยเรื่องการทำงานของเขาบ้างจะมาทำงานแบบนี้ไม่ได้ ขอให้ท่านนายก ท่านปลัดช่วยพิจารณาด้วย  |
| นายก อบต.(นายสุรทินวัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ขออนุญาตให้นายพรพิชัย สิงหาท้าว ผู้อำนวยการกองการศึกษา เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผอ.กองการศึกษาฯ(นายพรพิชัย สิงหาท้าว) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ขอชี้แจงเกี่ยวกับนักวิชาการศึกษาเราได้รับการบรรจุแต่งตั้งมาตามตำแหน่งที่เราได้ขอไปคือ พนักงานคนนี้เขามีโรคประจำตัวคือโรคจิตเวชต้องรับยาเป็นประจำ อาการผมก็ไม่ทราบแน่ชัดว่าเป็นอะไรบ้าง แต่ที่เห็นก็คือจะมีอาการเซื่องซึม ในส่วน 6 เดือนแรกของการประเมินการทำงานที่จะต้องผ่านในการปฏิบัติหน้าที่ของข้าราชการที่บรรจุใหม่ นั้น การทำงานของเขาก็ถือว่ามีติดขัด ซึ่งทางเราได้มีการมอบหมายงานบางอย่างไปให้ก็ทำได้บ้างไม่ได้บ้าง ก็มีข้อบกพร่องบ้างถือว่ายังไม่ร้อยเปอร์เซ็นในส่วนของการปฏิบัติงาน : เรื่องการจัดซื้ออุปกรณ์กีฬา คือในการประชุมคณะกรรมการสนับสนุนการจัดทำแผนพัฒนาองค์การบริหารส่วนตำบลหนองตะไก้ครั้งที่ผ่านมา ทางคณะกรรมการได้สอบถามไปว่าการจัดซื้ออุปกรณ์กีฬาได้ในช่วงไหน งบประมาณจะเข้ามาช่วงไหน ทางกองคลังได้ให้คำตอบมาว่าน่าจะเป็นช่วงเดือนพฤศจิกายนถึงมกราคม ในส่วนของการจัดซื้อได้ ในห้วง 3 เดือนนี้เราจะดำเนินการจัดซื้อให้แล้วเสร็จ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ ในเรื่องระยะเวลาการดำเนินงานต่างๆ ของแต่ละกอง ตามที่ท่านสมาชิกสภา อบต. หมู่ที่ 1 ได้สอบถามมา ในฐานะผู้บริหารท้องถิ่นก็จะให้ ผู้อำนวยการแต่ละกองได้ไปพิจารณากันใหม่: ในการส่วนเรื่องการทำงานของนักวิชาการศึกษา ผมขอให้โอกาสเขาในการทำงานไม่ใช่ความผิดที่เกิดจากตัวเขาแต่มันเกิดจากโรคประจำตัวซึ่งทุกคนก็มีโอกาสที่จะเป็นได้ แต่ก็จะเรียกเขามาพูดคุยเพื่อปรับปรุงการทำงานให้ดีขึ้น |
| ประธานสภาฯ(นายสุชาติ ตรงกลาง) | : ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 7(นายสิรภพ ดอนกระโทก) | : เรียน ท่านประธานสภาฯ เรื่องที่ 1 ผมมีเรื่องที่จะแจ้งให้ผู้บริหารและท่านสมาชิกสภา อบต. ทราบว่าในวันที่ 5 ตุลาคม 2561 ในเวลา 09.00 น. กลุ่มอปพร.ตำบลหนองตะไก้จะจัดกิจกรรมทำทางม้าลายให้กับศูนย์พัฒนาเด็กเล็ก อบต.หนองตะไก้ ถ้าท่านสมาชิกสภา อบต.ท่านใดว่างก็ขอเชิญร่วมกิจกรรมทำทางม้าลายให้กับเด็กๆ โดยใช้งบประมาณของทางกลุ่ม อปพร.เอง: เรื่องที่ 2 ถ้าบ้านใครมีรังต่อที่ท่านไม่สามารถกำจัดได้ให้แจ้งมายังเจ้าหน้าที่ป้องกันหรือแจ้งมาที่กระผมแล้วผมจะประสานไปยังเจ้าหน้าที่ป้องกันให้ไปกำจัดให้ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : เรียนท่านประธานสภาองค์การบริหารส่วนตำบลหนองตะไก้ตามที่ท่านสริภพ ดอนกระโทก สมาชิกสภา อบต. หมู่ที่ 7 แจ้งว่ามีโครงการดีๆ ที่จะทำทางม้าลายให้กับทางศูนย์พัฒนาเด็กเล็ก อบต.หนองตะไก้ ผมขอสอบถามว่า ทำที่ถนนหน้าศูนย์พัฒนาเด็กเล็กฯซึ่งถนนเป็นของ อบต.หนองตะไก้ ดูแลอยู่ ในการทำทางม้าลายไม่ทราบว่าต้องมีระเบียบเกี่ยวกับการทำทางม้าลายหรือเปล่าว่าต้องมีขนาดเท่าไรถึงจะถูกต้อง ไม่ทราบว่าท่านสริภพ ดอนกระโทก สมาชิกสภา อบต.หมู่ที่ 7 ได้มีการของสอบถามไปยังกองช่างหรือเปล่า เพราะการที่จะทำอะไรในพื้นที่สาธารณะจะต้องมีระเบียบข้อบังคับกำหนดไว้อยู่แล้ว แต่ผมก็เห็นดีด้วยในการที่ท่านจะทำทางม้าลายให้กับศูนย์พัฒนาเด็กเล็กฯ แต่ก็ขอให้ถูกต้องตามระเบียบ |
| ประธานสภาฯ(นายสุชาติ ตรงกลาง) | :ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 3 (นางรวยริน พิมพ์ปรุ) | : เรียนท่านประธานสภาฯ ขอสอบถามเรื่องที่ 1 เรื่องน้ำประปา คือ เวลามีเหตุการณ์ท่อประปาแตก ท่อประปารั่ว อยากทราบว่าเรามีแนวทางอย่างไรที่จะให้ประชาชนมาแจ้งเหตุ และมีการติดตามแก้ไขปัญหาอย่างไร บางทีประชาชนมาแจ้งแล้วแต่ก็ยังไม่ออกไปดำเนินการซ่อมแซมให้ติดปัญหาอะไรขอให้แจ้งให้ประชาชนทราบด้วยยกตัวอย่างของหมู่ที่ 3 มีอยู่ 1 จุด ได้ทำหนังสือมาแจ้งมาแล้ว ขอให้ช่วยดำเนินการด้วย: เรื่องที่ 2 เรื่องเครื่องกรองน้ำที่ศูนย์พัฒนาเด็กเล็กฯ เราได้ใช้มานานมากแล้ว เราได้ทำการเปลี่ยนไส้กรองบ้างหรือเปล่า คุณภาพน้ำก็ไม่เคยตรวจ ล่าสุดได้มีหมอจาก รพ.สต.หนองตะไก้ ได้มาตรวจคุณภาพน้ำ ผลคือน้ำไม่สะอาด เคยแจ้งให้เปลี่ยนไส้กรองน้ำไปแล้วเมื่อประมาณ 2 ปีที่แล้ว ก็ยังไม่มีการดำเนินการแต่อย่างใด มันเป็นเรื่องที่สำคัญมาก เพราะมันเกี่ยวกับสุขภาพของเด็กถ้าเกิดการเจ็บป่วยขึ้นมามันก็จะไม่ดี: เรื่องที่ 3 เรื่องการไปศึกษาดูงานของศูนย์พัฒนาเด็กเล็กฯ วัตถุประสงค์ที่ไปดูงานคืออะไรแล้วเกิดประโยชน์อะไรที่สามารถนำมาต่อยอดหลังจากกลับมาจากดูงานหรือไม่และกลุ่มเป้าหมายคือใครบ้างทำไมแม่บ้านศูนย์พัฒนาเด็กเล็กถึงได้ไปด้วย: เรื่องที่ 4 เรื่องชุดนักเรียนของนักเรียนศูนย์พัฒนาเด็กเล็กฯ ตามนโยบายเราจะให้ผู้ปกครองประหยัดค่าใช้จ่าย แต่เรื่องชุดนักเรียนเห็นเปลี่ยนกันทุกปี และก็หาซื้อตามท้องตลาดก็ไม่ได้ต้องให้ครูสั่งให้ ชุดก็ไม่เหมือนกับโรงเรียนอื่นถ้าเหมือนเราก็สามารถรับต่อจากรุ่นพี่ได้ |
| นายก อบต.(นายสุรทิน วัชรประทีป) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ขออนุญาตให้นายพรพิชัย สิงหาท้าว ผู้อำนวยการกองการศึกษา เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผอ.กองการศึกษาฯ(นายพรพิชัย สิงหาท้าว) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ขอชี้แจงเกี่ยวกับที่ท่านสมาชิกสภา อบต. ได้สอบถามมา ก่อนอื่นผมขอชี้แจงเรื่องการทำงานผมดำเนินงานตามระเบียบและปฏิบัติงานตามอำนาจหน้าที่ซึ่งแต่ละครั้งที่ผมดำเนินการไปผมก็ต้องดูระเบียบกฎหมายว่าถูกต้องหรือเปล่า: เรื่องที่ 1 เรื่องน้ำประปาจะอยู่ในความดูแลของสำนักงานปลัด แต่ทางท่านปลัดได้ให้ผมมาช่วยดูแลในส่วนของเจ้าหน้าที่ที่ออกไปดำเนินการแล้วไม่มีการประเมินปัญหาจึงได้ให้ผมคอยประเมินปัญหา ในส่วนที่ประชาชนเข้ามาแจ้งก็ให้มาแจ้งที่สำนักงานปลัดว่าได้มีการแตกการรั่วตรงจุดไหนแล้วทางเจ้าหน้าที่ก็จะมาแจ้งให้กับเจ้าหน้าที่ซ่อมแซมเพื่อออกไปซ่อมแซมให้กับประชาชน การออกไปดูแล้วก็จะมีประเมินปัญหาว่าไม่สามารถซ่อมได้หรือว่าสามารถซ่อมได้ในวันไหนก็จะเร่งซ่อมให้แล้วเสร็จโดยเร็ว สำหรับตรงจุดของหมู่ที่ 3 ปัญหาก็คือเราได้มีการซ่อมแซมไปแล้วแต่ยาวยังไม่แห้งก็ได้มีรถวิ่งเหยียบอีกเลยทำให้ท่อเกิดรั่วอีก ในส่วนของอุปกรณ์ของประปาที่ว่าไม่มี ทางเราได้สอบถามไปยังร้านที่เราได้สั่งซื้ออุปกรณ์ไปแล้ว ทางร้านได้แจ้งกลับมาว่ากำลังหาให้อยู่มันจะมีขาดอยู่เป็นบ้างตัว เช่น ท่อที่มีขนาด นิ้วครึ่ง สองนิ้ว สามนิ้ว ที่ยังไม่ได้มาส่ง: เรื่องที่ 2 เรื่องน้ำดื่ม ทางครูผู้ดูแลเด็กได้แจ้งมาว่าน้ำดื่มที่ศูนย์พัฒนาเด็กเล็กฯ ไม่ได้มาตรฐาน คือ หมอจาก รพ.สต.หนองตะไก้ได้มาตรวจวัดมาตรฐานของน้ำ ผมก็ได้มาปรึกษากับทางคณะผู้บริหารว่าจะดำเนินการอย่างไร ตอนนี้เครื่องกรองน้ำของเราเมื่อต้นปี 2559 เราได้ล้างเครื่องกรองน้ำและเปลี่ยนไส้กรองไปแล้ว ใช้งานได้อยู่สักพักก็เสียอีก วิธีแก้ไขผมเลยให้ช่างที่รู้จักกันมาล้างเครื่องและก็เปลี่ยนไส้กรองให้ ต่อมาในปี 2561 ได้มีคุณหมอจาก รพ.สต.หนองตะไก้ ได้มาตรวจสอบคุณภาพน้ำปรากฏว่าน้ำในเครื่องกรองน้ำไม่ได้คุณภาพไม่ควรให้เด็กดื่ม เราก็ได้แก้ไขโดยการจัดซื้อน้ำดื่มทั้งหมดจำนวน 15 ถัง โดยให้อาคารละ 5 ถัง และเราก็ได้หยุดใช้เครื่องกรองน้ำเครื่องนี้ก่อน เพื่อจะทำบันทึกเพื่อขอซ่อมเครื่องกรองน้ำในปีงบประมาณ 2562 ส่วนเรื่องการจัดซื้อเครื่องกรองน้ำเครื่องใหม่ ผมจะนำเข้าบรรจุในแผนพัฒนาท้องถิ่น ตอนนี้ครูผู้ดูแลเด็กก็ได้บอกกับเด็กนักเรียนให้นำน้ำมากินที่โรงเรียนด้วย: เรื่องที่ 3 เรื่องชุดนักเรียน เราไม่มีนโยบายว่าจะซื้อชุดแบบไหน ซึ่งทางคณะผู้บริหารและคณะกรรมการบริหารสถานศึกษาศพด. ให้ใส่ชุดตามที่รัฐบาลได้กำหนดไว้ สำหรับชุดที่นักเรียนศูนย์พัฒนาเด็กเล็กที่ใส่อยู่ในปัจจุบันครูผู้ดูแลเด็กกับผู้ปกครองน่าจะตกลงกันแล้ว แต่ในปีงบประมาณ พ.ศ.2562 เราได้รับงบประมาณสนับสนุนมาเพื่อจัดซื้อชุดนักเรียน จำนวน 250 บาท จัดซื้อหนังสือ 250 บาท เด็กที่สิทธิได้รับจะอยู่ในช่วงอายุ 3 ถึง 5 ขวบ ให้เป็นไปตามระเบียบของกระทรวงศึกษาธิการ เมื่อผู้ปกครองไปซื้อชุดนักเรียนมาแล้วก็ให้นำบิลมาเบิกกับทางศูนย์พัฒนาเด็กเล็กได้เลย ในส่วนหนังสือทางครูผู้ดูแลเด็กก็จะเป็นผู้พิจารณาจัดซื้อมาให้เด็กตามหลักสูตรของเด็กแต่ละช่วงวัย: เรื่องที่ 4 เรื่องการศึกษาดูงานของศูนย์พัฒนาเด็กเล็ก ตามโครงการอบรมและศึกษาดูงานคณะกรรมการบริหารสถานศึกษา ศพด. และบุคลากรทางการ วัตถุประสงค์และเป้าหมายคืออยากไปดูศูนย์พัฒนาเด็กเล็กที่เขาเป็นศูนย์พัฒนาเด็กเล็กแล้วสามารถจัดตั้งเป็นโรงเรียนอนุบาลได้ เพื่อนำมาดำเนินการในศูนย์พัฒนาเด็กเล็กของเรา มีแนวทางในส่วนของการจัดตั้งโรงเรียน แนวทางของการใช้ที่ดินสาธารณะ แนวทางของการบริหารจัดการของคณะกรรมการบริหารสถานศึกษา แนวทางของการดำเนินงานเศรษฐกิจพอเพียงในศูนย์พัฒนาเด็กเล็ก สำหรับผู้ที่ติดตามคือแม่บ้านศูนย์พัฒนาเด็กเล็ก เราไม่ได้เบิกค่าอาหารค่าที่พักให้ ที่ได้ไปด้วยเพราะรถว่างก็เลยขออนุญาตนายกให้ไปด้วย  |
| ประธานสภาฯ(นายสุชาติ ตรงกลาง) | : ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 1 (นายสุรพงษ์ ดื่มพุทรา) | : เรียนท่านประธานสภาฯ ผมมีเรื่องจะสอบถาม เรื่องที่ 1 เรื่องกิจการประปา เกี่ยวกับการแจ้งซ่อมของประชาชนในตำบลของเรา เรื่องนี้เราสามารถตรวจสอบได้เราควรจะทำให้มันเป็นระบบกว่านี้ เมื่อประชาชนมาแจ้งก็ให้เขียนคำร้อง แล้วก็ลงบันทึกไว้แล้วก็แจ้งให้เจ้าที่ที่มีหน้าที่ซ่อมแซมเพื่อจะได้ออกไปสำรวจความเสียหายว่าจะสามารถซ่อมได้หรือเปล่า แล้วก็ทำบันทึกแจ้งผู้บริหารเพื่อรับทราบ: เรื่องที่ 2 เรื่องการศึกษาดูงานของศูนย์พัฒนาเด็กเล็ก ผมในฐานะ คณะกรรมการบริหารสถานศึกษาศูนย์พัฒนาเด็กเล็ก ผมไม่ได้ไปศึกษาดูงานด้วยเพราะติดธุระ แต่ผมได้มาร่วมอบรม วิทยากรได้ให้ความรู้ที่มีประโยชน์มากนอกจากการไปศึกษาดูงานแล้วครูผู้ดูแลเด็กสามารถนำความรู้ที่ได้ในการอบรมไปพัฒนาศูนย์พัฒนาเด็กเล็กของเรา ยกตัวอย่างเช่น เรื่องเงินบริจาคต่อไปนี้เงินที่รับบริจาคมาต้องเข้าระบบ โดยเริ่มตั้งแต่เดือนมกราคม การใช้เงินบริจาคคณะกรรมการบริหารสถานศึกษาต้องร่วมกันพิจารณา โดยวิทยากรให้คำแนะนำว่า เงินจำนวนไม่เกิน 5,000 บาท สามารถใช้จ่ายได้เลยตามความเหมาะสม แต่ถ้าเกิน 5,000 บาท ขึ้นไปต้องผ่านการประชุมของคณะกรรมการบริหารสถานศึกษาก่อนการใช้จ่ายเงิน ที่โรงเรียนอื่นเขาทำในรูปแบบนี้มานนานแล้วแต่ศูนย์พัฒนาเด็กเล็กของเราเพิ่งเริ่มทำ ทางกรมก็ได้กำชับมาแล้วว่าเดือนมกราคมนี้ต้องนำเงินบริจาคเข้าระบบ ในส่วนที่เราได้ไปศึกษาดูงานโรงเรียนต้นแบบคือศูนย์พัฒนาเด็กเล็กที่ได้จัดตั้งเป็นโรงเรียนอนุบาลนั้น ของเรายังเพิ่งเริ่มต้นและยังติดขัดเรื่องพื้นที่ด้วยเพราะพื้นที่ของเราเป็นที่สาธารณะประโยชน์  |
| ประธานสภาฯ(นายสุชาติ ตรงกลาง) | : ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| สมาชิกสภา อบต.หมู่ที่ 11 (นางชะม้าย ศรีเกะ) | : เรียนท่านประธานสภาองค์การบริหารส่วนตำบลหนองตะไก้ขอเสนอให้มีการจัดซื้อโต๊ะประชุมสภาใหม่ เพราะสภาพชำรุดมากแล้ว ควรจะดำเนินจัดซื้อใหม่ได้แล้ว |
| สมาชิกสภา อบต.หมู่ที่ 7(นายสิรภพ ดอนกระโทก) | : เรียน ท่านประธานสภาฯ ขอเสนอแนะเรื่องน้ำประปาว่าเวลาที่จะมีการซ่อมประปาที่จะต้องมีการปิดวาลว์ประปาทำให้น้ำไม่ไหล ขอให้ทางองค์การบริหารส่วนตำบลหนองตะไก้ ได้ทำการแจ้งให้ผู้ใหญ่บ้านประชาสัมพันธ์ให้ประชาชนทราบด้วย เพื่อที่จะได้จัดเตรียมน้ำไว้ใช้ขอสอบถามเรื่องเสียงไร้สายขององค์การบริหารส่วนตำบลไม่ทราบว่ายังใช้ได้อยู่หรือเปล่า เพราะเคยขอความร่วมมือไปแล้วแต่ทางผู้ใหญ่บ้านไม่ค่อยประชาสัมพันธ์ให้ เราก็ควรที่จะมีการประชาสัมพันธ์เป็นขององค์การบริหารส่วนตำบลหนองตะไก้ด้วย |
| รองนายก อบต.(นายนิยม กลิ่นค้างพลู) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ สืบเนื่องมาจากกรณีที่หมู่บ้านหมู่ที่ 1 ได้ก่อสร้างรางระบายน้ำแล้วได้ทำท่อประปาแตก จะต้องปิดวาล์วน้ำเพื่อทำการซ่อมท่อ ทางองค์การบริหารส่วนตำบลหนองตะไก้ ได้ทำหนังสือแจ้งให้ผู้ใหญ่บ้านช่วยประชาสัมพันธ์ให้เพราะต้องปิดน้ำประปาทั้งตำบล แต่มีผู้ใหญ่บ้านประชาสัมพันธ์ให้แค่ 2 หมู่บ้านในข้อบัญญัติงบประมาณรายจ่ายประจำปีงบประมาณ พ.ศ.2561 เราได้ตั้งงบประมาณไว้เพื่อจัดซื้อระบบกระจายเสียงประชาสัมพันธ์เคลื่อนที่ ไว้จำนวน 20,000 บาท เพื่อนำมาติดกับรถสำนักงานเพื่อใช้ประชาสัมพันธ์ให้ประชาชนอีกทางด้วย แต่ว่าตอนนี้ยังไม่ได้ดำเนินการจัดซื้อเลยไม่รู้ว่าจะจัดซื้อทันหรือเปล่าเพราะจะสิ้นปีงบประมาณแล้ว |
| สมาชิกสภา อบต.หมู่ที่ 2(นายชาญชัย ดอนกระโทก) | : เรียน ท่านประธานสภาฯ ขอสอบถามเรื่องน้ำประปา เคยแจ้งมาแล้วตรงบริเวณสี่แยกศาลปู่ตา มีวาลว์ปิด – เปิด ตรงบริเวณนี้ชำรุดขอให้ไปซ่อมให้ด้วยเพราะมันเสียมานานมากแล้ว ทาง อบต.หนองตะไก้แจ้งว่าไม่มีอะไหล่ซ่อม ไม่ทราบว่าเมื่อไหร่จะไปดำเนินการซ่อมให้เพราะมันรั่วมานานแล้ว |
| ประธานสภาฯ(นายสุชาติ ตรงกลาง) | : ท่านนายกฯ สมาชิกสภาองค์การบริหารส่วนตำบลหนองตะไก้ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| ผอ.กองคลัง(นางสุกัญญา ทองเหลือง) | : เรียน ท่านประธานสภาฯ และสมาชิกสภาองค์การบริหารส่วนตำบลหนองตะไก้ขอชี้แจงเกี่ยวกับเรื่องการจัดซื้อวัสดุอุปกรณ์ประปาที่ได้ทำบันทึกข้อความมาเพื่อขอซื้อวัสดุอุปกรณ์ประปาที่ได้สั่งไปแล้วเวลาที่ทางร้านมาส่งของให้ตรวจสอบให้ด้วยว่าส่งครบไม่ครบขาดตัวไหนก็ขอให้มาแจ้งทางกองคลังด้วยจะได้ติดตามทวงถามกับทางร้านให้ |
| ประธานสภาฯ(นายสุชาติ ตรงกลาง) | : ขอขอบคุณท่านสมาชิกฯ ท่านนายกฯ พร้อมทั้งผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ: ขอปิดประชุม |

ปิดประชุมเวลา 12.30 น.

 (ลงชื่อ) *สุเมธ ทิศกลาง* ผู้บันทึกรายงานการประชุม

 (นายสุเมธ ทิศกลาง)

####  เลขานุการสภาองค์การบริหารส่วนตำบลหนองตะไก้

 (ลงชื่อ) *รวยริน พิมพ์ปรุ* ผู้ตรวจรายงานการประชุม

 (นางรวยริน พิมพ์ปรุ)

 สมาชิกสภาองค์การบริหารส่วนตำบลหนองตะไก้ หมู่ที่ 3

 (ลงชื่อ) *พงษ์ศิริ ชิดดีนอก* ผู้ตรวจรายงานการประชุม

 (นายพงษ์ศิริ ชิดดีนอก)

 สมาชิกสภาองค์การบริหารส่วนตำบลหนองตะไก้ หมู่ที่ 4

 (ลงชื่อ) *ชะม้าย ศรีเกาะ*  ผู้ตรวจรายงานการประชุม

 (นางชะม้าย ศรีเกาะ)

 สมาชิกสภาองค์การบริหารส่วนตำบลหนองตะไก้ หมู่ที่ 11

 (ลงชื่อ) *สุชาติ ตรงกลาง* ผู้รับรองรายงานการประชุม

 (นายสุชาติ ตรงกลาง)

 ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้มีมติรับรองรายงานการประชุมสภา **สมัยวิสามัญ สมัยที่ 1 ประจำปี พ.ศ. 2561 วันที่ 28 กันยายน พ.ศ. 2561 เมื่อการประชุมสมัยสามัญ สมัยที่ 4 ประจำปี พ.ศ. 2561 วันที่ 12 พฤศจิกายน พ.ศ. 2561**

(ลงชื่อ)  *สุชาติ ตรงกลาง*

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้